**NOTĂ INFORMATIVĂ**

**la proiectul hotărârii Guvernului cu privire la eliberarea**

**grâului alimentar din rezervele de stat în vederea**

**împrospătării cu decalaj în timp sau cu titlu de împrumut**

|  |
| --- |
| * + - 1. **Denumirea autorului şi, după caz, a participanților la elaborarea proiectului** |
| Ministerul Afacerilor Interne |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul hotărârii Guvernului a fost elaborat în temeiul art. 3 și 10 din Legea nr. 104/2020 cu privire la rezervele de stat şi de mobilizare, în scopul executării Planului de împrospătare a bunurilor materiale din rezervele de stat pentru anul 2021, aprobat prin Ordinul ministrului afacerilor interne nr. 35/2021.  Astfel, potrivit art. 10 alin. (3) din Legea menționată, eliberarea bunurilor din rezervele de stat în vederea împrospătării cu decalaj în timp sau cu titlu de împrumut, din stocul intangibil, se realizează prin hotărâre de Guvern.  Reieșind din cantitatea generală a stocului intangibil de grâu alimentar, păstrat în rezervele de stat şi a Planului de împrospătare a bunurilor materiale din rezervele de stat pentru anul curent, urmează a fi împrospătată cantitatea de 20787,062 tone de grâu alimentar, roada anului 2017.  Împrospătarea grâului alimentar din roada anului 2017 este absolut necesară, reieșind din faptul expirării termenului de păstrare, care duce la schimbarea calității acestuia, iar în consecință, pot fi generate pierderi financiare esențiale pentru bugetul statului.  Astfel, potrivit art. 11 alin. (1) și (3) Legea nr. 104/2020 cu privire la rezervele de stat şi de mobilizare, eliberarea bunurilor materiale din rezervele de stat pe un termen de până la 12 luni, se poate realiza în vederea împrospătării cu decalaj în timp sau cu titlu de împrumut, în ambele cazuri, în baza unei garanții bancare sau financiare, cuantumul căreia va asigura cantitatea de bunuri scoasă din stocuri, cu restituirea acestora în aceleaşi cantităţi şi cu aceeași indici calitativi, indiferent de oscilarea preţurilor, iar în cazul împrumutului suplimentar și achitării prealabile a plăţii pentru împrumut.  Respectiv, considerăm oportun eliberarea din rezervele de stat, în vederea împrospătării cu decalaj în timp sau cu titlu de împrumut, a cantităţii de grâu alimentar menţionate, agenţilor economici solicitanți, prioritar fiind selectați producătorii de făină, pâine şi produse de panificaţie, care asigură necesităţile populaţiei şi menţinerea stabilităţii sociale din ţară.  În acest context, de menționat că, un demers privind împrumutul grâului din rezervele de stat în vederea susținerii sectorului zootehnic afectat de seceta din anul 2020 a fost înaintat de către Asociațiile producătorilor de carne și produse lactate, cu garanția restituirii acestuia de către beneficiari din roada anului 2021.  Identificarea beneficiarilor finali de grâu alimentar este pusă în sarcina Agenției Rezerve Materiale a Ministerului Afacerilor Interne și se va realiza în baza actului administrativ aprobat de directorului Agenției, în condițiile Legii nr. 104/2020 cu privire la rezervele de stat şi de mobilizare, cu asigurarea transparenței întregului proces de eliberare.  Restituirea în rezervele de stat a grâului alimentar eliberat, urmează a fi efectuată de beneficiari din roada anului curent, în aceeași cantitate şi de aceeaşi calitate, în termen până la 1 octombrie 2021.  Aprobarea prezentei hotărâri va asigura împrospătarea grâului alimentar din rezervele de stat, care este destinat pentru asigurarea securității alimentare a țării și protecției populației în situații excepționale.  Proiectul hotărârii Guvernului urmează să intre în vigoare la data publicării în Monitorul Oficial, deoarece termenul de păstrare a cantității respective de grâu alimentar din rezerva de stat expiră anul curent. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are ca scop armonizarea legislației naționale cu legislaţia Uniunii Europene. |
| **4. Principalele prevederi ale proiectului şi evidențierea elementelor noi** |
| Proiectul prevede autorizarea Agenției Rezerve Materiale care este autoritate administrativă din subordinea Ministerului Afacerilor Interne, responsabilă de implementarea politicii statului în domeniul rezervelor de stat şi de mobilizare, de a elibera din rezervele de stat grâu alimentar, în vederea împrospătării acestuia cu decalaj în timp sau cu titlu de împrumut şi nu conține elemente noi. |
| **5. Fundamentarea economico-financiară** |
| Implementarea proiectului nu necesită alocarea resurselor financiare de la bugetul de stat.  Eliberarea grâului se va efectua în bază de contract, cu prezentarea unei garanţii bancare sau financiare, al cărei cuantum va asigura reîntregirea stocurilor eliberate. |
| **6. Modul de încorporare a actului în cadrul normativ în vigoare** |
| Proiectul hotărârii Guvernului este elaborat în temeiul art. 3 și 10 din Legea nr. 104/2020 cu privire la rezervele de stat şi de mobilizare și se încadrează în cadrul normativ de implementare a prevederilor acesteia.  Urmare aprobării prezentului proiect de hotărâre a Guvernului nu va fi necesară modificarea şi completarea altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului, precum și proiectul hotărârii Guvernului cu privire la eliberarea grâului alimentar din rezervele de stat în vederea împrospătării cu decalaj în timp sau cu titlu de împrumut a fost plasat pe pagina-web oficială a Ministerului Afacerilor Interne în directoriul„Transparenţa decizională”, compartimentul „Consultări publice” și pe portalul guvernamental [www.particip.gov.md](http://www.particip.gov.md). |

**Secretar general al ministerului Ianuș ERHAN**